Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 257/1-1-01

27. 10. 2025.

**И З В О Д И З З А П И С Н И К А**

Са XXII седнице Наставно-научног већа Филозофског факултета у Нишу, одржане 27. октобра 2025. године.

Присуствовало је укупно 123 члана Већа и то: 106 чланова ННВ из реда наставника (од укупно 139 чланова који имају право да гласају) и 17 студената (од укупно 30). Седници су псисуствовали и студенти који нису чланови ННВ.

Декан Факултета, проф. др Владимир Јовановић, је отворио седницу и најавио следећи

**Д Н Е В Н И Р Е Д**

1. Заузимање става Наставно-научног већа поводом Предлога Одлуке Владе Републике Србије о оснивању Факултета српских студија

Дневни ред је једногласно усвојен.

Декан Факултета је упознао чланове Већа са чињеницама и следом догађаја након што је Факултету достављен предлог одлуке Владе РС о оснивању Факултета српских студија Универзитета у Нишу, на предлог Града Ниша, којим је предвиђено оснивање високошколске установе под називом Факултет српских студија Универзитета у Нишу, као правног лица у саставу Универзитета у Нишу, издвајањем три постојећа департмана из састава Филозофског факултета: Департмана за србистику, Департмана за историју и Департмана за руски језик и књижевност, чије седиште би било у Нишу, улица Ћирила и Методија број 2. Декан је обавестио чланове Већа да је тим поводом одржан састанак, на позив помоћника министра, коме је присуствовао и Ректор Универзитета у Нишу, као и да је на том састанку изнео аргументе зашто сматра да је овај предлог неприхватљив. Од Ректората смо добили подршку. Управници департмана су на седници Колегијума Факултета добили детаљне информације о обављеном разговору и заузели јединствен став да се Предлог Одлуке Владе РС сматра неприхватљивим. Након Колегијума упућен је захтев Скупштини града Ниша и градоначелнику да се Факултету доставе информације о томе ко јe, у којој процедури и на који начин донео овај предлог, како је и када донета студија о изводљивости. С обзиром да су департмани за психологију и за социологију поднели захтев да се сазове седница ННВ, седница је заказана за данас и оно што се данас буде одлучило биће упућено као став Наставно-научног већа Савету Факултета који ће сутра такође одлучивати и своје мишљење проследити Универзитету у Нишу с обзиром да је неопходно да се до 28. 10. 2025. достави мишљење и став Универзитету у Нишу.

Након тога отворена је дискусија у којој су учествовали проф. др Ирена Љубомировић, проф. др Јасмина Петровић, проф. др Данијела Поповић Николић, проф. др Јелена Јовановић, студент Павле Анђелковић, проф. др Снежана Милосављевић Милић, проф. др Дејан Милутиновић, проф. др Горана Ђорић, проф. др Наташа Симеуновић Бајић, проф. др Милица Живковић, доц. др Иван Анђелковић, проф. др Јасмина Ђорђевић, проф. др Наталија Јовановић и проф. др Ирена Цветковић Теофиловић.

Након дискусије чланови ННВ су једногласно донели одлуку да предлог Одлуке Владе Републике Србије о оснивању Факултета српских студија Универзитета у Нишу **није прихватљив** за Наставно-научно веће Филозофског факултета Универзитета у Нишу.

На основу наведеног, а сагласно Закону и Статуту Факултета, стручна служба Факултета сачиниће одлуку чија ће копија бити саставни део архивског записника.

Седница завршена у 13.50 h.

ЗАПИСНИК ВОДИЛА ПРЕДСЕДНИК ВЕЋА

Сандра Ђорђевић Проф. др Владимир Ж. Јовановић